Ricardo se Rolstoel
Ricardo Filander ontvang sy rolstoel van Wessel Lombard van Gansbaai Lionsklub.
Gansbaai Lionsklub het weer eens tot hulpverlening oorgegaan. Suster Sonia Lombard van Stanford kliniek, wat ook 'n Lionslid is, het die 14-jarige Ricardo Filander van 'n plaas in die Papiesvlei-area, se groot behoefte vir 'n rolstoel raakgesien.
Ricardo is met sy gebrek gebore wat hom afhanklik van 'n rolstoel gemaak het, maar wat hy nie gehad het nie. Hierdie behoefte is aan Gansbaai Lionsklub voorgelê, wat besluit het om te help. Op Vrydag, 5 April 2013 het Lion Wessel Lombard hierdie gewaardeerde en noodsaaklike geskenk aan Ricardo oorhandig. Onder andere was Ricardo se ouers, Leonard en Maria Filander, asook sy nefie, Lionel, teenwoordig om die groot opgewondenheid van Ricardo met hom te deel.
Vir navrae rakende Gansbaai Lionsklub, kan hulle Lion President by 072-475-7256 geskakel word, of stuur 'n e-pos aan hom by leo1052@telkomsa.net. As die mensdom net besef hoe vernietigend sonde is, sal geen mens die bekering as ‘n opsie oorweeg nie, maar as ‘n vereiste beskou! Sonde verteer die mens soos ‘n kanker van binne: Luister wat sê Dawid daaroor: “Toe ek geswyg het, het my gebeente uitgeteer .... want u hand was dag en nag swaar op my....” (Ps.32:3,4). “Want my dae verdwyn soos rook en my gebeente gloei soos ‘n vuurherd” (Ps.102:4).
Wanneer ‘n dokter jou meedeel dat jy kanker het, het jy net een hartsbegeerte - om daarvan ontslae te raak voordat dit jou lewe eis. ‘n Mens sal enigiets doen om die lewe te behou. Wat ‘n heuglike dag as jy na deeglike behandeling die goeie nuus ontvang dat jy kankervry is!
Maar wat maak ons met sonde, daardie kanker wat ons siel aanval? Dis veel erger as fisiese kanker. Waarom? Omdat die liggaam sterf, maar die siel leef voort – of in die hemel of in die hel!
In die gelese gedeelte vergelyk Jesus die hemel met ‘n huwelik - ‘n heuglike geleentheid. Vir die ou Jode was ‘n huwelik baie groter as vandag en kon tot sewe dae duur. Om te verhoed dat mense ongevraagd opdaag, het die gasheer elke genooide van ‘n bruilofskleed voorsien. Die Engelse praat van gate crashing, Dit was as’t ware die toegangskaartjie. Wie nie een gehad het nie, is uitgegooi en daarvoor het ‘n paar sterk manne by die deure gesorg. Hulle was uitsmyters “bounsers”. Ja, niks is nuut nie!